王無黨

王無黨  ， 直隸萬全 （ 今河北省萬全縣 ） 人 。 清朝軍事人物 。 康熙五十一年 （ 1712年 ） 武進士 ， 授藍翎侍衛 。 累遷廣西梧州協副將 。 率師討定貴州臺拱九股苗反清起事 ， 擢左江鎮總兵 。 九股苗再次起兵 ， 無黨奔赴古州 ， 分兵前往八寨督剿 。 經略張廣泗檄無黨分攻臺拱大臺雄 ， 取得勝利 。 乾隆元年 （ 1736年 ） ， 署貴州提督 。 從廣泗撫定上下九股諸苗從爲亂者 。 次年實授官職 。 乾隆四年 （ 1739年 ） ， 入京面見高宗 ， 賜孔雀翎 。 乾隆六年 （ 1741年 ） ， 移湖廣提督 。 又逢黑峒苗叛清 ， 大學士鄂爾泰以無黨在貴州多年 ， 熟悉苗族事務 ， 留使戡定 ， 方纔上任 。 乾隆八年 （ 1743年 ） ， 高宗以湖廣軍政廢弛 ， 無黨到任後並未整頓 ， 下詔詰責 。 乾隆十三年 （ 1748年 ） ， 受手下牽連 ， 左遷湖南沅州協副將 ， 又遷雲南楚姚鎮總兵 。 內升鑾儀使 ， 又外授福建漳州鎮總兵 。 乾隆二十四年 （ 1759年 ） 。 遷浙江提督 。 三年後因眼病乞罷 。 乾隆二十八年 （ 1763年 ） 卒 ， 諡壯愨 。 《 清史稿 》 有傳 。